На основ члана 16 (с7) Закона о буџетском систему (''Сл. гласник РС'', бр. 54/2009, 73/2010, 101/2010, 101/2011, 93/2012, 62/2013, 62/2013 – испр., 108/2013, 142/2014, 68/2015 – др. закон, 103/2015, 99/2016 , 113/2017, 95/2018, 31/2019, 72/2019, 149/2020, 118/2021, 138/2022 и 118/2021 – др. закон) и члана 40. Статута општине Темерин (''Службени лист општине Темерин'', бр. 5/2019)

Скупштина општине Темерин је на XXXVII. седници од 21.09.2023. године, донела

ПЛАН УВОЂЕЊА РОДНО ОДГОВОРНОГ БУЏЕТИРАЊА У ПОСТУПКУ ПРИПРЕМЕ И ДОНОШЕЊА БУЏЕТА ОПШТИНЕ ТЕМЕРИН ЗА 2024. ГОДИНУ

У оквиру спровођења реформе јавних финансија, у поступку припреме и доношења буџета Општине Темерин за 2024. годину са пројекцијама за 2025. и 2026. годину, спроводи се процес унапређења програмског модела буџета кроз увођење принципа родно одговорног буџетирања у буџетски процес. Родно одговорно буџетирање подразумева родну анализу буџета и реструктурирање прихода и расхода са циљем унапређења родне равноправности.

У складу са чланом 16 (с7) Закона о буџетском систему (''Сл. гласник РС'', бр. 54/2009, 73/2010, 101/2010, 101/2011, 93/2012, 62/2013, 62/2013 – испр., 108/2013, 142/2014, 68/2015 – др. закон, 103/2015, 99/2016 , 113/2017, 95/2018, 31/2019, 72/2019, 149/2020, 118/2021, 138/2022 и 118/2021 – др. закон) ), одредбе овог закона које се односе на родно одговорно буџетирање примењиваће се на буџетске кориснике у складу са годишњим планом поступног увођења родно одговорног буџетирања.

1. У поступку припреме и доношења буџета Општине Темерин за 2024. годину корисници буџетских средстава имају обавезу да ураде родну анализу расхода и издатака за 2024. годину, и то:

|  |  |
| --- | --- |
| *РЕДНИ БРОЈ* | *НАЗИВ КОРИСНИКА БУЏЕТСКИХ СРЕДСТАВА* |
| 1 | Општинска управа - Одељење за урбанизам, стамбено-комуналне послове и заштиту животне, средине (ПРОГРАМ 1 (1101) - Становање, урбанизам и просторно планирање) |
| 2 | Скупштина општине, (ПРОГРАМ 2 (1102) - Комуналне делатности) |
| 3 | Општинска управа - Одељење за пољопривреду и инвестиције, (ПРОГРАМ 3 (1501) - Локални економски развој; Приграмска активност 0002 - Мере активне политике запошљавања) |
| 4 | Општинкса управа; Туристичка организација општине Темерин , (ПРОГРАМ 4 (1502) Развој туризма) |
| 5 | Општинска управа - Одељење за пољопривреду, (ПРОГРАМ 5 (0101) - Пољопривреда и рурални развој; Програмска активност 0002 Мере подршке руралном развоју) |
| 6 | Општинска управа; Скупштина општине, ( ПРОГРАМ 6 (0401) - Заштита животне средине) |
| 7 | Општинска управа; Скупштина општине, (ПРОГРАМ 7 (0701) - Организација саобраћаја и саобраћајна инфраструктура) |
| 8 | ПУ "Вељко Влаховић", (ПРОГРАМ 8 (2002) Предшколско васпитање ; Програмска активност 0002 - Функционисање и остваривање предшколског васпитања и образовања) |
| 9 | Општинска управа; Основне школе, (ПРОГРАМ 9 (2003) - Основно образовање; Програмска активност 0001 – Реализација делатности основног образовања) |
| 10 | Средња школа "Лукијан Мушицки", (ПРОГРАМ 10 (2004) - Средње образовање; Програмска активност 0001 – Реализација делатности средњег образовања) |
| 11 | Општинска управа; Центар за социјални рад општине Темерин, (ПРОГРАМ 11 (0902) - Социјална и дечија заштита; Програмска активност 0001 - Једнократне помоћи и други облици помоћи; Програмска активност 0002 - Породични и домски смештај, прихватилишта и друге врсте смештаја; Програмска активност 0005 – Обављање делатности установа социјалне заштите; Програмска активност 0016 - Дневне услуге у заједници; Програмска активност 0017 - Саветодавно-терапијске и социјално-едукативне услуге) |
| 12 | Дом здравља Темерин, (ПРОГРАМ 12 (1801) - Здравствена заштита; Програмска активност 0001 - Функционисање установа примарне здравствене заштите |
| 13 | Културни центар "Лукијан Мушицки"; Јавна библиотека "Сирмаи Карољ", (ПРОГРАМ 13 (1201 ) - Развој културе и информисања; Програмска активност 0001 - Функционисање локалних установа културе) |
| 14 | Општинска управа; Канцеларија за младе, (ПРОГРАМ 14 (1301 ) - Развој спорта и омладине; Програмска активност 0001 - Подршка локалним спортским организацијама, удружењима и савезима; Програмска активност 0002 - Подршка предшколском и школском спорту; Програмска активност 0005 - Спровођење омладинске политике) |
| 15 | Општинска управа, (ПРОГРАМ 15 (0602) - Опште услуге локалне самоуправе) |
| 16 | Скупштина општине, (ПРОГРАМ 16 (2101) - Политички систем и локална самоуправа) |
| 17 | Општинска управа, (ПРОГРАМ 17 (0501) - Енергетска ефикасност и обновљиви извори енергије) |

На основу родне анализе наведени корисници буџетских средстава треба да формулишу, у оквиру једног или више програма или програмских активности, најмање један циљ и одговарајуће индикаторе који адекватно мере допринос циља унапређењу равноправности између жена и мушкараца, тако да сви индикатори који се односе на лица буду разврстани по полу.

У постављању циљева и припреми програма, односно програмских активности корисници буџетских средстава треба да користе релевантне националне и регионалне стратегије и анализе,.

2. Послове координације активности у области техничке и стручне подршке увођењу родно одговорног буџетирања спровешће Одељење за буџет, финансије и трезор Општине Темерин, у сарадњи са радником Општинске управе задуженим за послове родне равноправности.

3. Саставни део овог плана чини Упутство за увођење родно одговорног буџетирања.

4. Овај план објавити на интернет страници и Службеном листу Општине Темерин и доставити корисницима буџетских средстава из тачке 1. овог плана, као и раднику Општинске управе задуженом за питање родне равноправности.

РЕПУБЛИКА СРБИЈА

АП ВОЈВОДИНА

ОПШТИНА ТЕМЕРИН ПРЕДСЕДНИК СКУПШТИНЕ

СКУПШТИНА ОПШТИНЕ ОПШТИНЕ ТЕМЕРИН

Број: 06-18-2/2023-01

Дана: 21.09.2023. година Роберт Пастор

Т Е М Е Р И Н